Δήμος Κηφισιάς
Οικονομικό Βοήθημα Χριστουγέννων 2026
Ο Δήμος Κηφισιάς, στο πλαίσιο άσκησης κοινωνικής πολιτικής, προσφέρει οικονομική ενίσχυση σε ευάλωτους κατοίκους του Δήμου δύο φορές το χρόνο (Πάσχα και Χριστούγεννα).

Σύμφωνα με την Απόφαση του Δημοτικού Συμβουλίου, οι ενδιαφερόμενοι δύνανται να υποβάλουν την αίτησή τους με τα δικαιολογητικά έως και την Παρασκευή 06/11/2026 ως εξής:

1. Ηλεκτρονικά: Αποστολή αίτησης και δικαιολογητικών στο email aid@kifissia.gr.
2. Έντυπα: Στην Κοινωνική Υπηρεσία (Μαρίνου Αντύπα 3, Κ. Κηφισιά, Τ.Κ. 14561) σε κλειστό φάκελο με το ονοματεπώνυμο του αιτούντα.
Σημείωση: Ελλιπείς ή εκπρόθεσμες αιτήσεις απορρίπτονται αυτόματα.
Κριτήρια Ένταξης
· Εντοπιότητα: Μόνιμος κάτοικος Δήμου Κηφισιάς.
· Οικονομικά Όρια: Υπολογίζεται το συνολικό εισόδημα όλων των συνοικούντων μελών.
	Μέλη Νοικοκυριού
	Ετήσιο Εισόδημα
	Όριο Ακίνητης Περιουσίας

	1 άτομο
	6.500 €
	150.000 €

	2 άτομα
	7.700 €
	165.000 €

	3 άτομα
	8.900 €
	180.000 €

	4 άτομα
	10.100 €
	195.000 €

	5 άτομα
	11.300 €
	210.000 €

	6 άτομα
	12.500 €
	225.000 €

	7 άτομα
	13.700 €
	240.000 €

	8 άτομα
	14.900 €
	255.000 €


· Προσαυξήσεις Εισοδήματος: Το εισοδηματικό όριο αυξάνεται κατά +3.000 € αν υπάρχει ενοικιαζόμενη κατοικία και κατά +3.000 € αν υπάρχει πιστοποιημένη αναπηρία.
· Περιουσία & Καταθέσεις: Οι τόκοι καταθέσεων δεν πρέπει να ξεπερνούν τα 200 € ετησίως. Για αναπηρία ≥ 67%, η υπέρβαση της ακίνητης περιουσίας δεν αποτελεί λόγο απόρριψης.
· Έλεγχος: Ενδέχεται να πραγματοποιηθεί κοινωνική έρευνα ή κατ' οίκον αυτοψία.
Απαιτούμενα Δικαιολογητικά
(Τα οικονομικά στοιχεία Ε1, Εκκαθαριστικό, ΕΝΦΙΑ αφορούν όλα τα ενήλικα συνοικούντα μέλη)
1. Για Παλαιούς Δικαιούχους

· Αίτηση
· Πρόσφατος λογαριασμός ενέργειας
· Οικονομικά στοιχεία τελευταίου έτους (Ε1, Εκκαθαριστικό, ΕΝΦΙΑ όλων των συνοικουντων ενηλίκων μελων)
· Δικαιολογητικό μεταβολής (μόνο εάν έχουν αλλάξει τα στοιχεία σας)

· Αίτηση & Αντίγραφο ενεργής εγκριτικής απόφασης ΕΕΕ
2. Για Νέους Αιτούντες

· Αίτηση
· Ταυτότητα/διαβατήριο όλων των συνοικούντων μελών
· Οικονομικά στοιχεία τελευταίου έτους (Ε1, Εκκαθαριστικό, ΕΝΦΙΑ ή Υπεύθυνη  Δήλωση μη ύπαρξης ακινήτων) όλων των συνοικουντων ενηλίκων μελών
· Πρόσφατος λογαριασμός ενέργειας
· Φωτοτυπία  λογαριασμού τραπέζης (IBAN)
· Πιστοποιητικό οικογενειακής κατάστασης (ζητείται αυτεπάγγελτα , για αλλοδαπούς απαιτείται επίσημη μετάφραση)
Επιβάλλεται να κατατεθούν εφόσον υπάρχουν:
· Μισθωτήριο συμβόλαιο,
· Απόφαση αναπηρίας,
· Αντίγραφο ενεργής εγκριτικής απόφασης ΕΕΕ
· Βεβαίωση ανεργίας ΔΥΠΑ (ΟΑΕΔ),
ΠΛΗΡΟΦΟΡΙΕΣ ΓΙΑ ΤΟ ΒΟΗΘΗΜΑ ΠΑΣΧΑ 2027

Όσοι ενδιαφέρονται να ενταχθούν στο βοήθημα για το Πάσχα 2027, παρακαλούνται να επικοινωνήσουν με την αρμόδια υπηρεσία τον Φεβρουάριο του 2027 στα τηλέφωνα 2108082994 και 2108014249 για την ενημέρωση σχετικά με τα απαιτούμενα δικαιολογητικά.



